SET50 Put ราคาพุ่งกว่า 44%WoW หลังหุ้นร่วงต่อเนื่อง
วอลุ่มเทรด DW เพิ่มสูงขึ้นต่อเนื่อง โดยมูลค่าการซื้อขาย DW ทั้งหมดในวันพุธ เพิ่มเป็น 4.8% ของมูลค่าการซื้อขายหลักทรัพย์ในตลาด จากระดับ 4.4% ในวันอังคาร และ 2.5% ในวันอังคารที่แล้ว
27 ส.ค. 2558

บล.แมคควอรี กล่าวว่า วอลุ่มเทรด DW เพิ่มสูงขึ้นต่อเนื่อง โดยมูลค่าการซื้อขาย DW ทั้งหมดในวันพุธ เพิ่มเป็น 4.8% ของมูลค่าการซื้อขายหลักทรัพย์ในตลาด จากระดับ 4.4% ในวันอังคาร และ 2.5% ในวันอังคารที่แล้ว โดย SET50 DW ยังคงมีวอลุ่มเทรดหนาแน่นต่อเนื่องในช่วงที่ตลาดหุ้นมีความผันผวน
ขณะที่ DW บนหุ้นรายตัวมีวอลุ่มเทรดเบาบางลงจากทิศทางตลาดที่ไม่แน่นอน แต่นักลงทุนให้ความสนใจ DW บนหุ้นธนาคารเพิ่มขึ้น โดยมี DW28 ที่เกี่ยวข้อง เช่น KTB28C1512A และ SCB28C1601A เป็นต้น สำหรับข้อมูลการซื้อขาย SET50 DW28 นักลงทุนให้ความสนใจทั้ง Call และ Put นำโดย S5028C1510A และ S5028P1509C โดยจากการกลับตัวขึ้นในระหว่างวันของดัชนีหลักทรัพย์อ้างอิงส่งผลให้มีแรงซื้อขาย SET50 Call มากกว่า SET50 Put เล็กน้อย
ทั้งนี้ SET50 Put ยังคงปรับตัวขึ้นต่อเนื่อง ยกตัวอย่างเช่น S5028C1509C +9.0% เทียบกับดัชนีราคา SET50 Index ที่ปิดตลาดร่วงลง -0.5% และสัญญาซื้อขายล่วงหน้า S50U15 ปิดร่วง -1.2% ตามลำดับ ทั้งนี้ S5028P1509C ปรับตัวขึ้น +44.1% WoW เทียบกับสัญญาซื้อขายล่วงหน้าที่ปรับตัวลง -4.3% WoW ขณะที่ S5028C1510A ซึ่งเป็นหนึ่งใน SET50 Call ที่ได้รับความนิยมจากนักลงทุน ปรับตัวลดลง -38.2%WoW
ทางด้านการซื้อขาย DW บนหุ้นรายตัวค่อนข้างเงียบเหงากว่าช่วงที่ผ่านมา โดยนักลงทุนยังคงโฟกัสกลุ่มหุ้นอ้างอิงเดิมๆ เช่น PTT ITD และ IVL โดยวานนี้ พบว่ามีนักลงทุนบางส่วนหันมาให้ความสนใจ DW ในหุ้นธนาคารมากขึ้น ตัวอย่าง DW28 ที่เกี่ยวข้อง เช่น KTB28C1512A และ SCB28C1601A เป็นต้น
อย่างไรก็ตาม จากข้อมูลการซื้อขาย DW28 ณ สิ้นวันพบว่า นักลงทุนเข้าเก็บ STEC28C1512A 3.2 ล้านหน่วย และ S5028P1506C 2.1 ล้านหน่วย ขณะที่มีแรงขายสุทธิใน S5028P1509B 5.8 ล้านหน่วย TRUE28C1512B 5.2 ล้านหน่วย และ S5028C1510A 4.4 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 45,888.89 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  2,213.93 ล้านบาท
คิดเป็น 4.8%  